Talous- ja sosiaalikomitean lausunto aiheesta "Ehdotus neuvoston direktiiviksi savukkeiden verojen lähentämisestä annetun direktiivin 92/79/ETY, muun valmistetun tupakan kuin savukkeiden verojen lähentämisestä annetun direktiivin 92/80/ETY ja muista valmistetun tupakan kulutukseen kohdistuvista veroista kuin liikevaihtoveroista annetun direktiivin 95/59/EY muuttamisesta"



Virallinen lehti nro C 410 , 30/12/1998 s. 0001



Talous- ja sosiaalikomitean lausunto aiheesta "Ehdotus neuvoston direktiiviksi savukkeiden verojen lähentämisestä annetun direktiivin 92/79/ETY, muun valmistetun tupakan kuin savukkeiden verojen lähentämisestä annetun direktiivin 92/80/ETY ja muista valmistetun tupakan kulutukseen kohdistuvista veroista kuin liikevaihtoveroista annetun direktiivin 95/59/EY muuttamisesta" () (98/C 410/01) Neuvosto päätti 3. heinäkuuta 1998 Euroopan yhteisön perustamissopimuksen 99 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut talous-, raha- ja valuutta-asiain jaosto valitsi Philip Noordwalin ainoaksi esittelijäksi. Talous- ja sosiaalikomitea nimitti Philip Noordwalin yleisesittelijäksi ja hyväksyi 13. 15. lokakuuta 1998 pitämässään 358. täysistunnossa (lokakuun 15. päivän kokouksessa) seuraavan lausunnon. Äänestyksessä annettiin 91 ääntä puolesta, 1 vastaan, ja 4 pidättyi äänestämästä. 1. Komission asiakirjan pääsisältö 1.1. Direktiiviehdotuksen tavoitteena on tehdä tiettyjä teknisiä muutoksia savukkeiden (92/79/ETY) ja muun valmistetun tupakan (92/80/ETY) verotusta koskevaan direktiiviin sekä muita valmistetun tupakan kulutukseen kohdistuvia veroja kuin liikevaihtoveroa koskevaan direktiiviin (95/59/EY). 1.2. Direktiiviehdotuksella pyritään erityisesti siihen, että jäsenvaltiot soveltavat entistä joustavammin valmisteveroa, joka ei saa alittaa kysytyimpien savukkeiden osalta 57 prosenttia vähittäismyyntihinnasta. Tavoitteena on helpottaa etenkin vähittäismyyntihintojen määräämistä siten, että otetaan huomioon inflaatio ja talousarvion asettamat vaatimukset. 1.3. Lisäksi direktiivissä sopeutetaan sikareiden ja muiden tupakkavalmisteiden vähimmäisvalmisteveroa siten, että otetaan huomioon inflaatio (vähimmäisverokanta vähittäismyyntihinnasta on sikareille ja pikkusikareille 5 % tai 9 ecua kilolta, savukkeiksi käärittävälle tupakalle 30 % tai 24 ecua kilolta ja piipputupakalle 20 % tai 18 ecua kilolta; tammikuun 1. päivästä 2001 lähtien vastaavat luvut ovat 10, 25 ja 19 ecua). 1.4. Järjestelmä tarkistetaan joka viides vuosi (toistaiseksi tarkistus on tehty joka toinen vuosi). 2. Talous- ja sosiaalikomitean huomiot 2.1. Talous- ja sosiaalikomitea toteaa, että komission ehdottamat muutokset tupakkatuotteiden verotuksen lähentämisestä annettuihin perusdirektiiveihin ovat luonteeltaan pääasiassa teknisiä. 2.2. Alan verotusrakenteeseen ei aiota tehdä muutoksia. 2.3. Teknisillä muutoksilla pyritään pääasiassa parantamaan yhtenäismarkkinoiden toimivuutta sekä antamaan jäsenvaltioille mahdollisuus hoitaa savukkeiden ja muiden tupakkatuotteiden valmisteverotusta siten, että ne ottavat huomioon talousarvion ja kansanterveyden asettamat vaatimukset sekä petostentorjunnan tarpeet. 2.4. Talous- ja sosiaalikomitea kannattaa direktiiviehdotusta. Bryssel 15. lokakuuta 1998. Talous- ja sosiaalikomitean puheenjohtaja Beatrice RANGONI MACHIAVELLI () EYVL C 203, 30.6.1998, s. 16.